钦定古今图书集成/明伦汇编/氏族典/第261卷 > 王励
## 钦定古今图书集成/明伦汇编/氏族典/第261卷 > 王励

按《周书王盟传》：“盟子励，字丑兴，性忠果，有才干。年十
七从太祖入关。及太祖平秦陇，定关中，励拜平东将
军、散骑常侍，赐爵梁甫县公。沙苑之役，励以都督领禁兵从太祖。励居左翼，与帐下数十人用短兵接战，
被伤重，卒于行间。赠使持节太尉，领尚书令十州诸
军事、雍州刺史，追封咸阳郡公，谥曰忠武。子弼袭爵。”